Igor Choma

Ing. Igor Choma (* 28. január 1964, Martin) je súčasný štátny tajomník Ministerstva dopravy Slovenskej republiky a bývalý poslanec Národnej rady Slovenskej republiky za stranu Smer-SD a bývalý primátor mesta Žilina. 

 Životopis 
Do Žiliny sa presťahoval s rodičmi rok po jeho narodení. V rokoch 1978 až 1982 študoval na Gymnáziu Veľká Okružná, Žilina. Po vyštudovaní stavebnej fakulty SVŠT v Bratislave (1982-1987) pracoval v rokoch 19871996 v spoločnosti Váhostav, a. shttp://www.leaders.sk/index.php?id=1881. V období rokov 1996 až 1999 pôsobil v Moskve ako obchodný zástupca Ministerstva zahraničných vecí. V rokoch 19992005 pracoval v spoločnosti BCI, a. s. a v rokoch 20052006 bol riaditeľom firmy PROMA, s. r. o.http://www.osobnosti.sk/index.php?os=zivotopis&ID=59637

V rokoch 2006 až 2010 bol generálnym riaditeľom Národnej diaľničnej spoločnosti.http://spravy.pravda.sk/figel-odvolal-sefa-narodnej-dialnicnej-spolocnosti-igora-chomu-pvv-/sk_domace.asp?c=A100716_160035_sk_domace_p23 Od 5. septembra 2007 do 21. júla 2010 pôsobil ako splnomocnenec vlády pre urýchlenie postupu výstavby nadradenej cestnej dopravnej infraštruktúry na Slovensku.http://tvnoviny.sk/spravy/domace/vlada-zrusi-dva-posty-splnomocnencov-tretieho-odvola.html?ar= Po zvolení do Národnej rady roku 2010 bol zvolený za predsedu výboru pre verejnú správu a regionálny rozvoj.http://www.nrsr.sk/Default.aspx?sid=vybory/vybor&ID=100 V rokoch 2010 až 2018 bol primátorom Žiliny. Vo roku 2016 sa stal poslancom parlamentu za politickú stranu SMER-SD a zostal ním až do parlamentných volieb v roku 2020. Roku 2022 neúspešne kandidoval na post predsedu ŽSK. Dňa 25. októbra 2023 ho vláda SR vymenovala do funkcie štátneho tajomníka na Ministerstve dopravy SR.

 Osobný život 
Je ženatý s Danielou Chomovou s ktorou má dve deti.

 Referencie 

Kategória:Slovenskí politici
Kategória:Politici Smeru
Kategória:Poslanci NR SR (2010 – 2012)
Kategória:Primátori Žiliny
Kategória:Osobnosti z Martina
Kategória:Poslanci NR SR (2016 – 2020)
Kategória:Absolventi Stavebnej fakulty Slovenskej technickej univerzity v Bratislave